พีระพันธุ์เบรกรื้อกม.ประมูลราคาขั้นบันได
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — กระทรวงยุติธรรมติดเบรกปรับเกณฑ์ประมูลขายทอดตลาดหวั่นกระทบลูกหนี้ถูกเอาเปรียบ
นางชูจิรา กองแก้ว อธิบดีกรมบังคับคดี เปิดเผยว่า นายพีระพันธุ์ สาลีรัฐวิภาค รมว.ยุติธรรม ไม่เห็นด้วยกับการออกประกาศการกำหนดราคาประเมิน การวางเงินประกัน และราคาเริ่มต้นการขายทอดตลาดหลักทรัพย์ เนื่องจาก รมว.ยุติธรรม เห็นว่าควรจะต้องทำวิธีการใหม่ที่จะให้ลูกหนี้และเจ้าหนี้สามารถตกลงกันได้ในราคาที่แท้จริงเป็นราคาที่เริ่มต้นขาย และไม่เห็นด้วยที่จะกำหนดราคาเปิดประมูลเป็นขั้นบันได 
ทั้งนี้ กรมบังคับคดีได้เสนอปรับวิธีการประมูลขายทอดตลาดสินทรัพย์ จากเดิมที่กำหนดราคาประมูลซื้อสินทรัพย์จากการขายทอดตลาดในครั้งแรก 80% ของราคาประเมิน และการประมูลครั้งที่ 2 เริ่มต้นราคาประมูล 50% 
สำหรับกฎหมายใหม่จะมีการปรับเปลี่ยนแบ่งการประมูลเป็น 6 ครั้ง คือ ครั้งแรกจะกำหนดราคาประมูลตามราคาประเมิน คือ เริ่มที่ราคา 100% ครั้งที่ 2 เริ่มราคาประมูล 80% ครั้งที่ 3 เริ่มราคาประมูล 70% ครั้งที่ 45 เริ่มประมูลที่ 60% และครั้งที่ 6 เริ่มต้นราคาประมูลที่ 50% 
นางชูจิรา กล่าวว่า การปรับกฎเกณฑ์การประมูลการขายทอดตลาดสินทรัพย์ใหม่เพื่อให้สะท้อนราคาที่แท้จริง รวมถึงการป้องกันกลุ่มเข้ามาซื้อสินทรัพย์เพื่อไปเก็งกำไรกำไร
สิ้นเดือน มิ.ย. 2553 มีคดีคงค้างจำนวน 301,925 เรื่อง ทุนทรัพย์ 4.83 ล้านล้านบาท แบ่งเป็นการบังคับคดีแพ่ง235,655 เรื่อง ทุนทรัพย์344,660 ล้านบาท การบังคับคดีล้มละลาย65,914 เรื่อง ทุนทรัพย์ 3.99 ล้านล้านบาท คดีการฟื้นฟูกิจการของลูกหนี้353 เรื่อง ทุนทรัพย์4.89 แสนล้านบาท การวางทรัพย์3เรื่อง ทุนทรัพย์ 1.38 ล้านบาท